钦定古今图书集成/理学汇编/文学典/第078卷 > 范周
## 钦定古今图书集成/理学汇编/文学典/第078卷 > 范周

按《苏州府志》：“周，字无外，仲淹从孙。负才不羁，工诗词，
安贫自乐，未尝屈折于人。所居号范家园。方腊之乱，
州民团结巡护，虽士流不免。周率学舍诸生，冠带夜
行。”

以大镫笼题诗其上云：“自古轻儒莫若秦，山河社
稷付他人。而今重士如周室，忍使书生作夜巡。”守将
闻之，亟为罢去。尝为知州，盛章赋《双莲》《元宵》等词，皆
见称于时。